સુરતના પૂણા વિસ્તારમાં રહેતા સત્યાવીસ વર્ષીય પાટીદાર યુવાન ભાવિન મનસુખ ખુંટે પોલીસ દમન બાદ ઘરે જઇને અનાજમાં નાખવાની દવા ખાઇ લીધી હતી. તેને સારવાર માટે ખાનગી હોસ્પિટલમાં દાખલ કરવામાં આવ્યો હતો. જ્યાં મધરાત્રે તેનું અવસાન થયું હતું. આજે બપોરે ચાંપતા બંદોબસ્ત સાથે યુવાનની અંતિમ યાત્રા નીકળવામાં આવી હતી. ભાવિન પાસનો સક્રિય કાર્યકર હતો. રવિવારે પણ તે જેલ ભરો આંદોલનમાં જોડાયો હતો અને ધરપકડ વહોરી હતી.